Liv Glaser

Liv Glaser (født 1935) er en norsk pianist og musikkprofessor, kjent fra flere internasjonale musikkutgivelser og konserter.

 Bakgrunn 
Liv Glaser ble født 23. september 1935 i Oslo. Hun er datter av de klassiske musikerne Ernst Glaser, som var konsertmester i Oslo Filharmoniske Orkester, og pianisten Kari Marie Aarvold. Glaser var syv år da familien i 1942 flyktet til sikkerhet i Sverige på grunn av jødeforfølgelsene i det okkuperte Norge. Hun er mor til forfatteren Charlotte Glaser Munch. Hun er halvsøster av cellisten Ernst Simon Glaser (født 1975).  

Hun studerte  under Robert Riefling, i Paris under Marcel Ciampi og Vlado Perlmutter, og Lev Oborin ved Moskvakonservatoriet. Hun har dessuten studert under ungarske Ilona Kabos og tyske Wilhelm Kempff.

 Virke 
Glaser debuterte 1960 og har hatt utallige opptredener i radio og TV og turnert i Norge og i de øvrige skandinaviske og europeiske land, i Midt Østen og i Asia.90 års omtale i Aftenposten 23. sept. 2025  Hun ga ut fem Mozart-plater som resultat av et fordypningsprosjekt under Paul Badura-Skoda, videre ved Cornell University, der hun fordypet seg under Malcolm Bilson i hammerklaver (1990). Hun har også spilt inn Griegs lyriske stykker komplett.

Hun tiltrådte som amanuensis ved Norges musikkhøgskole da denne startet i 1973, og ble professor samme sted i 1994. 

Liv Glaser er kommandør av St. Olavs Orden (2018) og er også tildelt Kongens fortjenstmedalje i gull (1965).Tildelinger - Liv Glaser - kongehuset.no 

 Utgivelser 
 66 lyrical pieces by Grieg (RCA dobbelplate, 1963).
 Mozart piano sonatas, no, 1, 2, 3, 4 og 5 (Simax, 1991).  Vanlig klaver.
 Mozart piano sonatas, no. 6, 11 og 14; fantasies kv 475 (Simax, 1993).  Vanlig klaver.
 Mozart piano sonatas, no. 7, 8, 9 og 10 (Simax, 1995).  Hammerklaver.
 Schubert, die schöne müllerin  (Simax, 1997).  Hammerklaver, med Per Vollestad sang.
 Mozart piano sonatas, no. 12, 13 og 17 (Simax, 1999).  Hammerklaver.
 Mozart piano sonatas, no. 15, 16 og 18 (Simax, 2000).  Hammerklaver.
 Muzio Clementi for all ages (Simax, 2006).  Spilt på et Longman & Clementi fra 1799.
 Schubert & Schumann (2004).  Tilegnet Ernst Glaser, med Ernst Simon Glaser cello.
 Lyrical travels with Edvard Grieg (Simax, 2007).  På et Grieg-samtidig Érard flygel fra 1853 i anledning Griegåret.

 Utmerkelser 
 Gammleng-prisen 1989 i klassen klassisk
 Lindemanprisen 2004 på kroner 150 000.Lindemanprisen til Liv Glaser  fra Norsk Musikkinformasjon
 Kongens fortjenstmedalje i gull i 1965
 Kommandør av St. Olavs Orden i 2018 for sin innsats for norsk musikklivhttps://www.budstikka.no/liv-glaser/gjettum/klassisk-musikk/liv-er-utnevnt-til-kommandor-i-musikkinnsats/s/5-55-651377http://www.kongehuset.no/nyhet.html?tid=161879&sek=26939
 Gammleng-prisen 2018 i klassen veteran
Æresmedlem av Norsk Tonekunstnersamfund i 2021.

 Referanser 

Kategori:Norske klassiske pianister
Kategori:Norske musikkprofessorer
Kategori:Kommandører av St. Olavs Orden
Kategori:Kongens fortjenstmedalje i gull
Kategori:Personer fra Oslo
Kategori:Alumni fra Cornell University